Хэкупсэу ягъасэ
Горнэ хьэблэм ит дэшхуей хадэр егъэдахэ «Налшык дзэ щIыхьым и къалэщ» фэеплъым. Абдеж щекIуэкIащ сэлэт ныбжьыщIэхэм я зэщIэхъееныгъэм школакIуэхэр хэгъэхьэным теухуа пэкIу. Iуэхур къызэригъэпэщащ егъэджэныгъэмкIэ къалэ Департаментым.
НыбжьыщIэ псоми къабгъэдэкIыу псалъэ быдэ итащ курыт школ №9-м щеджэ, урысейпсо, республикэ спорт зэхьэзэхуэхэм зыбжанэрэ бжьыпэр щызыубыда Тен Къантемыр. Я Хэкум хуэпэжынхэу, зэныбжьэгъугъэмрэ мамырыгъэмрэ телэжьэнхэу а махуэм псалъэ быдэ ятащ еджакIуэ 240-м. Хэкупсэ гъэсэныгъэ нэсым къыхураджэу ныбжьыщIэхэм я пащхьэм а махуэм къыщыпсэлъащ зауэмрэ лэжьыгъэмрэ я ветеранхэм я Налшык къалэ Советым и тхьэмадэ Абдуллаев Мустэфа, егъэджэныгъэмкIэ къалэ департаментым и унафэщI Бэрокъуэ Эдуард, КъБР-м и дзэ Комиссариатым дзэ къалэным щIэблэр хуэгъэ-
хьэзырынымкIэ и къудамэм и унафэщI Мэрзей Хьэдис сымэ.
Урысейм зыхъумэжыныгъэмкIэ и министерствэм и жэрдэмкIэ
2016 гъэм къызэрагъэпэща «Юнармия»-р къыдэкIуэтей щIэблэр хахуагъэм, щIэныгъэм, Хэкур хъумэным къыхуезыджэ зэщIэхъееныгъэщ.
Гъэ еджэгъуэщIэм ирихьэлIэу «Юнармия»-м япэу хагъэхьащ школакIуэ 80. Мы етIуанэ хыхьэгъуэм абыхэм я бжыгъэр 320-м нэсащ.
Шэрэдж Дисэ.
